CELEX: 32016R0145
Language: fi
Date: 2016-02-04 00:00:00
Title: Komission täytäntöönpanoasetus (EU) 2016/145, annettu 4 päivänä helmikuuta 2016, jäsenvaltioiden toimivaltaisten viranomaisten toimipaikoille antamasta tiettyjen haitallisiin vieraslajeihin liittyvien toimien suorittamisen mahdollistavasta luvasta todisteena käytettävien asiakirjojen mallin hyväksymisestä Euroopan parlamentin ja neuvoston asetuksen (EU) N:o 1143/2014 mukaisesti

5.2.2016   
            
            
               FI
            
            
               Euroopan unionin virallinen lehti
            
            
               L 30/1
            
         KOMISSION TÄYTÄNTÖÖNPANOASETUS (EU) 2016/145,
   annettu 4 päivänä helmikuuta 2016,
   jäsenvaltioiden toimivaltaisten viranomaisten toimipaikoille antamasta tiettyjen haitallisiin vieraslajeihin liittyvien toimien suorittamisen mahdollistavasta luvasta todisteena käytettävien asiakirjojen mallin hyväksymisestä Euroopan parlamentin ja neuvoston asetuksen (EU) N:o 1143/2014 mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon haitallisten vieraslajien tuonnin ja leviämisen ennalta ehkäisemisestä ja hallinnasta 22 päivänä lokakuuta 2014 annetun Euroopan parlamentin ja neuvoston asetuksen (EU) N:o 1143/2014 (1) ja erityisesti sen 8 artiklan 6 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 1143/2014 säädetään, että komissio hyväksyy sen asiakirjan mallin, jota käytetään todisteena jäsenvaltion toimivaltaisten viranomaisten toimipaikoille 8 artiklan mukaisesti antamasta luvasta harjoittaa unionin kannalta merkityksellisten haitallisten vieraslajien tutkimusta tai ex situ -suojelua. Lupia voidaan myöntää myös tieteelliseen tuotantoon ja sen jälkeisen käyttöön lääkkeenä.
            
         
               (2)
            
            
               Poikkeustapauksissa, joissa se on pakottavaan yleiseen etuun liittyvistä syistä tarpeen, jäsenvaltiot voivat 9 artiklan 1 kohdan mukaisesti antaa lupia, joilla voidaan suorittaa muita kuin 8 artiklan 1 kohdassa säädettyjä toimia edellyttäen, että komissio on antanut tälle hyväksynnän. Asetuksen 9 artiklan 6 kohdan mukaisesti kyseiset luvat on myönnettävä 8 artiklan 4–8 kohdan mukaisesti. Näin ollen samaa todisteena käytettävien asiakirjojen mallia on käytettävä sekä 8 että 9 artiklan tarkoituksiin.
            
         
               (3)
            
            
               Tässä asetuksessa säädetyt toimenpiteet ovat haitallisia vieraslajeja käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä esitetään sen asiakirjan malli, jota käytetään todisteena jäsenvaltion toimivaltaisten viranomaisten asetuksen (EU) N:o 1143/2014 8 artiklan 2 kohdan ja 9 artiklan 6 kohdan mukaisesti antamasta luvasta.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 317, 4.11.2014, s. 35.
   
      LIITE
      
         
      
         
      
         Asiakirjan täyttöohjeet
      
      Asiakirjan täyttää toimivaltainen viranomainen, jolla on valtuudet myöntää asetuksen (EU) N:o 1143/2014 8 artiklan 2 kohdassa ja 9 artiklan 6 kohdassa tarkoitetut luvat. Se on allekirjoitettava, leimattava ja päivättävä.
      Asiakirja on täytettävä suuraakkosin. Merkitkää myönteinen vastaus joko oikein-merkillä tai rastimalla ☐. Jos jokin kohta ei ole tarpeen, pyyhkikää se yli selkeästi tai vetäkää ruksi koko numeroidun kohdan yli.
      
                  Kohta 1.
               
               
                  Ilmoittakaa sen laitoksen nimi, osoite, maa, puhelinnumero ja sähköposti, jolle lupa on myönnetty ja/tai yhteyshenkilö kyseisessä laitoksessa.
               
            
                  Kohta 2.
               
               
                  Ilmoittakaa luvan yksilöllinen tunnistenumero. Tämän numeron alussa on oltava luvan myöntävän maan osoittava kaksikirjaiminen ISO-koodi (ISO 3166 alpha-2), lukuun ottamatta Kreikkaa ja Yhdistynyttä kuningaskuntaa, joista käytetään lyhennettä EL ja UK. Tunnistenumeron on oltava yksilöllinen asetuksen (EU) N:o 1143/2014 8 artiklan 1 kohdassa tarkoitetun järjestelmän tarkoituksia varten.
               
            
                  Kohta 3.
               
               
                  Ilmoittakaa tilanteen mukaan lähettäjän tai viejän nimi, osoite, maa, puhelinnumero ja sähköposti.
               
            
                  Kohta 4.
               
               
                  Ilmoittakaa luvan myöntämispäivä.
               
            
                  Kohta 5.
               
               
                  Ilmoittakaa tilanteen mukaan luvan voimassaoloaika (alkamispäivä, päättymispäivä).
               
            
                  Kohta 6.
               
               
                  Ilmoittakaa tilanteen mukaan vastaanottajan tai tuojan nimi, osoite, maa, puhelinnumero ja sähköposti.
               
            
                  Kohta 7.
               
               
                  Ilmoittakaa luvan myöntävän toimivaltaisen viranomaisen nimi.
               
            
                  Kohta 8.
               
               
                  Kuvatkaa yksilöiden erä tai varasto täyttämällä kohdat 8a–8f:
               
            
                  Kohta 8a.
               
               
                  Tämä viittaa unionin kannalta merkityksellisen haitallisen vieraslajin, jota varten lupa on annettu, tieteelliseen nimeen.
               
            
                  Kohta 8b.
               
               
                  Tämä viittaa unionin kannalta merkityksellisen haitallisen vieraslajin, jota varten lupa on annettu, yleisnimeen.
               
            
                  Kohta 8c.
               
               
                  Tällä viitataan yhdistetyn nimikkeistön (CN) koodeihin, joista säädetään neuvoston asetuksessa (ETY) N:o 2658/87 (1).
               
            
                  Kohta 8d.
               
               
                  Erän tai varaston ja sen sisältämien yksilöiden tarkka kuvaus.
               
            
                  Kohta 8e.
               
               
                  Erän (tai varaston) kokonaisnettomassa kiloina. Tämä voidaan jättää pois, jos tiedot annetaan kohdassa 8f.
               
            
                  Kohta 8f.
               
               
                  Erässä olevien yksilöiden lukumäärä. Tätä voidaan käyttää, kun määrä ilmaistaan parhaiten erillisinä yksikköinä. Tämä voidaan jättää pois, jos tiedot annetaan kohdassa 8e.
               
            
                  Kohta 9.
               
               
                  Ilmoittakaa, mitkä asetuksen (EU) N:o 1143/2014 7 artiklan kohdassa esitetyt poikkeukset on myönnetty.
               
            
                  Kohta 10.
               
               
                  Ilmoittakaa tarkoitus, jota varten lupa on myönnetty.
               
            
                  Kohta 11.
               
               
                  Ilmoittakaa ne luvan osat, joissa kuvataan asetuksen (EU) N:o 1143/2014 8 artiklan 2 kohdassa tarkoitetut edellytykset, joiden perusteella toimiin on annettu lupa.
               
            
                  Kohta 12.
               
               
                  Ilmoittakaa ne luvan osat, joissa kuvataan komission myöntämän luvan sisältämät määräykset. Täytetään ainoastaan, jos lupa myönnetään komission asetuksen (EU) N:o 1143/2014 9 artiklan mukaisesti antaman hyväksynnän jälkeen.
               
            
                  Kohta 13.
               
               
                  Ilmoittakaa toimivaltaisen viranomaisen luvan myöntävän ja tämän asiakirjan täyttävän virkamiehen nimi.
               
            
                  Kohta 14.
               
               
                  Toimivaltaisen viranomaisen luvan myöntävän ja tämän asiakirjan täyttävän virkamiehen allekirjoitus.
               
            
                  Kohta 15.
               
               
                  Toimivaltaisen viranomaisen virallinen leima ja päivämäärä, jona tämä asiakirja täytettiin.
               
            
         (1)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).